Islom taraqqiyot banki ishtirokida “M39 Toshkent-Termiz avtomobil yo‘lini rekonstruksiya qilish” hamda “Saudiya taraqqiyot jamg‘armasi va Quvayt arab iqtisodiy taraqqiyot jamg‘armasi ishtirokida “4R87 G‘uzor-Chim-Ko‘kdala avtomobil yo‘lini rekonstruk

O‘zbekiston Respublikasi Prezidentining 2010-yil 12-noyabrdagi “Islom taraqqiyot banki ishtirokida “Toshkent-Termiz M39 avtomobil yo‘lini qaytaqurish” loyihasini amalga oshirish chora-tadbirlari to‘g‘risida”gi PQ-1433-sonli hamda 2011-yil 28-dekabrdagi “Saudiya Arabistoni taraqqiyot jamg‘armasi va Quvayt arab iqtisodiy taraqqiyot jamg‘armasi ishtirokida “G‘uzor-Chim-Ko‘kdala 4R87 avtomobil yo‘lini qayta qurish” loyihasini amalga oshirish chora-tadbirlari to‘g‘risida”gi PQ-1671-sonli qarorlarini ijro etish hamda 2015 — 2019-yillarda muhandislik-kommunikatsiya va yo‘l-transport infratuzilmasini rivojlantirish va modernizatsiyalash Dasturining samarali amalga oshirilishini ta’minlash maqsadida:
 1. Ma’lumot uchun qabul qilinsinki: 
 a) Islom taraqqiyot banki ishtirokida “Toshkent-Termiz M39 avtomobil yo‘lini qaytaqurish” loyihasi bo‘yicha: 
 O‘zbekiston Respublikasi va Islom taraqqiyot banki o‘rtasida (keyingi o‘rinlarda — ITBdeb ataladi) 2010-yil 2-mart kuni o‘zaro anglashuv to‘g‘risida memorandum imzolandi hamda 2010-yil 12-noyabr kuni Surxondaryo viloyatida uzunligi 100 km bo‘lgan Toshkent-Termiz M39 avtomobil yo‘lini qaytaqurish uchun umumiy summasi 167,2 mln. AQSh dollari miqdorida Istisna'a shartnomasi va Istisna'a agentlik bitimi tuzildi;
 ITB ishtirokida “Toshkent-Termiz M39 avtomobil yo‘lini qaytaqurish” loyihasini amalga oshirish doirasida xalqaro tanlov savdolari natijalari bo‘yicha 2012-yil 21-mart kuni Respublika yo‘l jamg‘armasi va “Akkord Industry Construction Investment Corporation” OJS (Ozarbayjon) (keyingi o‘rinlarda — “Akkord”kompaniyasi deb ataladi) o‘rtasida uzunligi 100 km bo‘lgan (1330 — 1395 km, 1400 — 1410 km va 1426 — 1451 km) avtomobil yo‘lini qayta qurish uchun umumiy qiymati 126,7 mln. AQSh dollari miqdorida, shuningdek, 2011-yil 20-iyul kuni “Temelsu International Engineering Services Inc.” (Turkiya) kompaniyasi bilan qurilish ustidan texnik nazorat amalga oshirish bo‘yicha konsalting xizmatlar ko‘rsatish uchun umumiy qiymati 3,8 mln. AQSh dollari miqdorida kontraktlar tuzildi; 
 imzolangan shartnomalarga muvofiq, noqulay ob-havo sharoitlari va texnik jihatdan kechikishni inobatga olmagan holda 2012-yil 12-iyun qurilish ishlari boshlanadigan muddat etib, 2014-yil 12-iyun qurilish ishlari tugallanadigan muddat etib belgilab qo‘yildi; 
 “Akkord” kompaniyasi yo‘l-qurilish texnikasini o‘z vaqtida mobilizatsiya qilmaganligi, ekstremal noqulay iqlim sharoitlari, imoratlarning buzilishi ta’minlanmaganligi, shuningdek, Surxondaryo viloyatining tegishli tashkilotlari elektr energiya va tabiiy gaz bilan barqaror ta’minlab bermaganligi sababli loyihani belgilangan muddatlarda amalga oshirishda kechikish yuz berdi; 
 loyihani amalga oshirish muddati O‘zbekiston Respublikasi Vazirlar Mahkamasi huzuridagi Xalqaro moliyaviy institutlar, tashkilotlar va donor mamlakatlar bilan hamkorlik qilish, yirik va muhim investitsiya loyihalarini amalga oshirish masalalari bo‘yicha Idoralararo kengashning bayonotlari bilan 2015-yil 5-martdan (118-sonli) 2015-yil 1-avgustgacha va 2015-yil 22-oktabrdan (186-sonli) 2016-yil 31-dekabrgacha uzaytirildi; 
 2017-yil 15-may holatiga ko‘ra: 
 pul ifodasida 77,0 mln. AQSh dollari o‘zlashtirildi va 78,0 mln.AQSh dollari to‘landi, 19,0 mln. AQSh dollari miqdoridagi ajratilgan avans mablag‘larini hisobga olgan holda; 
 amalda 1400 — 1410 km va 1426 — 1451 km (35 km) uchastkalarda yo‘l qurilish ishlari va 18 ta ko‘prik qurilishi yakunlandi, 1330 — 1395 km (65 km) uchastkada yo‘l qurilish ishlari 60 foizni va ko‘priklarni qayta qurish bo‘yicha 62 foizni tashkil etdi; 
 Respublika yo‘l jamg‘armasi tomonidan pudratchi tashkilotlar va muhandis-maslahatchi bilan hamkorlikda yo‘l-qurilish ishlarini 2018-yil 21-martga qadar uzil-kesil tugatish bo‘yicha qo‘shimcha chora-tadbirlar va jadvallar ishlab chiqildi; 
 b) Saudiya Arabistoni taraqqiyot jamg‘armasi va Quvayt arab iqtisodiy taraqqiyot jamg‘armasi ishtirokida “G‘uzor-Chim-Ko‘kdala 4R87 avtomobil yo‘lini qayta qurish” loyihasi bo‘yicha: 
 O‘zbekiston Respublikasi va Saudiya Arabistoni taraqqiyot jamg‘armasi (keyingi o‘rinlarda — STJ deb ataladi), Quvayt arab iqtisodiytaraqqiyot jamg‘armasi (keyingi o‘rinlarda — QAITJ deb ataladi) hamda Abu-Dabi taraqqiyot jamg‘armasi (keyingi o‘rinlarda — ADTJ deb ataladi) o‘rtasida 2010-yil 2-mart kuni Qashqadaryo viloyatida uzunligi 73 km bo‘lgan G‘uzor — Chim-Ko‘kdala 4R87 avtomobil yo‘lini qayta qurish uchun umumiy summasi 70,1 mln. AQSh dollari miqdorida o‘zaro anglashuv to‘g‘risida memorandum imzolandi; 
 2011-yil 29-mart kuni O‘zbekiston Respublikasi Hukumati va QAITJ o‘rtasida hamda 2011-yil 28-iyun kuni O‘zbekiston Respublikasi Hukumati va STJ o‘rtasida umumiy summasi 51,0 mln. AQSh dollari miqdorida qarz bitimlari imzolandi; 
 2011-yil 24-oktabr kuni O‘zbekiston Respublikasi qarz bitimi imzolanishini kelishish uzoq vaqt davom etishi tufayli ADTJ tomonidan 19,1 mln. AQSh dollari miqdoridagi moliyalashtirish shartlariga rozi bo‘lmadi; 
 ADTJ tarafidan loyihani moliyalashtirish qismi borasida tomonlar nuqtai nazarlarining mos kelmaganligi tufayli uzunligi 38 km (0 — 38 km) bo‘lgan avtomobil yo‘lini qayta qurish Respublika yo‘l jamg‘armasining mablag‘lari hisobidan mahalliy pudratchilar tomonidan amalga oshirilmoqda; 
 e’lon qilingan xalqaro tender savdolar takliflar tushmaganligi tufayli o‘tkazilmadi, natijada STJ va QAITJ bilan kelishilgan holda mahalliy pudratchi tashkilotlar ishtirokida milliy tender savdolari o‘tkazildi; 
 loyihani amalga oshirish doirasida o‘tkazilgan tanlov savdolari natijalari bo‘yicha “Global Road” MChJ, “Istiqlol yol qurilish ta'minot korxonasi” XK, “Nasaf temir yo‘l kompleks qurilish” XK va “Ziyo capital qurilish” MChJ mahalliy kompaniyalari bilan uzunligi 35 km bo‘lgan (38 — 73 km) avtomobil yo‘lini qayta qurish uchun umumiy qiymati 86,8 mlrd, so‘mlik, shuningdek, 2013-yil 11-mart kuni “Saudi Consulting Services (SAUDCONSULT)” (Saudiya Arabistoni) kompaniyasi bilan qurilish ustidan texnik nazoratni amalga oshirish bo‘yicha konsultatsiya xizmatlarini ko‘rsatish uchun umumiy qiymati 1,6 mln. AQSh dollari miqdorida shartnomalar tuzildi; 
 imzolangan shartnomalarga muvofiq, noqulay ob-havo sharoitlari va texnik jihatdan kechikishni inobatga olmagan holda 2015-yil 15-fevral qurilish ishlari boshlanadigan muddat etib, 2016-yil 14-avgust qurilish ishlari tugallanadigan muddat etib belgilab qo‘yildi; 
 pudratchi tashkilotni aniqlash bo‘yicha o‘tkazilgan 2 ta xalqaro tanlov savdosi natija bermaganligi, noqulay iqlim sharoitlari, yo‘l bo‘yidagi imoratlar belgilangan muddatlarda buzib tashlanmaganligi, shuningdek, loyihani moliyalashtirish sxemasidan pudrat ishlarining 33 foizini moliyalashtirishi lozim bo‘lgan ADTJ chiqarib tashlanganligiva mablag‘larning yetishmayotgan qismini moliyalashtirish uchun STJ roziligini olish zarurligi tufayli loyihani belgilangan muddatlarda amalga oshirishda kechikish yuz berdi; 
 2017-yil 15-may holatiga ko‘ra: 
 pul ifodasida 23,7 mlrd, so‘m o‘zlashtirildi va 41,0 mlrd, so‘m to‘landi, 17,4 mlrd, so‘m miqdoridagi ajratilgan avans mablag‘larini hisobga olgan holda; 
 amalda 28,4 kilometrli yer usti yo‘l ko‘tarmasi, 6,4 kilometrli shag‘al, 4,0 kilometrli asfalt qoplamasi yotqizildi, ikkita ko‘prik qayta qurildi (60%) va transport chorrahasi qurildi (90%); 
 Respublika yo‘l jamg‘armasi tomonidan pudratchi tashkilotlar va muhandis-maslahatchi bilan hamkorlikda yo‘l-qurilish ishlarini 2018-yil 1-noyabrga qadar uzil-kesil tugatish bo‘yicha qo‘shimcha chora-tadbirlar va jadvallar ishlab chiqildi. 
 2. Yuqoridagi kontraktlar bo‘yicha qurilish ishlari to‘liqhajmda va belgilangan muddatlarda tugatilishini ta’minlash uchun ITB ishtirokida “Toshkent-Termiz M39 avtomobil yo‘lini qayta qurish” loyihasining investitsiya davrini amalga oshirish muddatini 2018-yil 1-oktabrgacha hamda STJ va QAITJ ishtirokida “G‘uzor-Chim-Ko‘kdala 4R87 avtomobil yo‘lini qayta qurish” loyihasining investitsiya davrini amalga oshirish muddatini 2019-yil 1-maygacha uzaytirish, mazkur loyihalarning umumiy qiymatini oshirmaslik to‘g‘risidagi O‘zbekiston Respublikasi Moliya vazirligining va O‘zbekiston Respublikasi Vazirlar Mahkamasi huzuridagi Respublika yo‘l jamg‘armasining taklifi ma’qullansin. 
 3. O‘zbekiston Respublikasi Vazirlar Mahkamasi huzuridagi Respublika yo‘l jamg‘armasi uzaytirilayotgan muddatlarda tuziladigan qo‘shimcha bitimlarda pudratchi o‘z zimmasiga olgan majburiyatlarni o‘z vaqtida bajarmaganligi uchun qat’iy choralarni, shuningdek, loyihalarning amalga oshirilishi cho‘zib yuborilishi tufayli sarflangan xarajatlarning summasini undirish bo‘yicha qat’iy choralarni nazarda tutsin.
 Mazkur loyihalar bo‘yicha investitsiya davrlarini amalga oshirish muddatlarining uzaytirilishi pudratchi tashkilotlarni o‘z zimmasiga olgan majburiyatlarni bajarishdan ozod etmasligi, shu jumladan, yo‘l-qurilish ishlarini o‘z vaqtida tamomlamaganligi uchun jarima sanksiyalari qo‘llanilishi belgilab qo‘yilsin. 
 4. O‘zbekiston Respublikasi Moliya vazirligi ushbu moddaning 2-bandi talablarini hisobga olgan holda mazkur loyihalarni amalga oshirishning investitsiya davrlari muddatlari uzaytirilishi haqida ITB, STJ va QAITJga tegishli so‘rovlar yuborsin.
 5. O‘zbekiston Respublikasi Vazirlar Mahkamasi huzuridagi Respublika yo‘l jamg‘armasi, O‘zbekiston Respublikasi Avtomobil yo‘llari Davlat qo‘mitasi, Qashqadaryo va Surxondaryo viloyatlari hokimliklari rahbarlarining zimmasiga ITB ishtirokida “Toshkent-Termiz M39 avtomobil yo‘lini qayta qurish” hamda STJ va QAITJ ishtirokida “G‘uzor-Chim-Ko‘kdala 4R87 avtomobil yo‘lini qayta qurish” loyihalarining o‘z vaqtida bajarilishi uchun shaxsiy javobgarlik yuklatilsin. 
 6. Belgilab qo‘yilsinki, mazkur loyihalarni amalga oshirish uchun taqdim etilgan uzaytirilgan davr mobaynida O‘zbekiston Respublikasi Prezidentining 2010-yil 12-noyabrdagi “Islom taraqqiyot banki ishtirokida “Toshkent-Termiz M39 avtomobil yo‘lini qayta qurish” loyihasini amalga oshirish chora-tadbirlari to‘g‘risida”gi PQ-1433-sonli hamda 2011-yil 28-dekabrdagi “Saudiya Arabistoni taraqqiyot jamg‘armasi va Quvayt arab iqtisodiy taraqqiyot jamg‘armasi ishtirokida “G‘uzor-Chim-Ko‘kdala 4R87 avtomobil yo‘lini qaytaqurish” loyihasini amalga oshirish chora-tadbirlari to‘g‘risida”gi PQ-1671-sonli qarorlarida taqdim etilgan soliq va bojxona imtiyozlarining amal qilishi saqlanib qoladi.
 7. O‘zbekiston Respublikasi Prezidentining ayrim qarorlariga ilovaga muvofiq o‘zgartish va qo‘shimchalar kiritilsin.
 8. Mazkur qarorning ijrosini nazorat qilish O‘zbekiston Respublikasi Bosh vazirining birinchi o‘rinbosari “O‘zbekiston temir yo‘llari” AJ boshqaruvi raisi A.J. Ramatov va O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.
 1. O‘zbekiston Respublikasi Prezidentining 2010-yil 12-noyabrdagi “Islom taraqqiyot banki ishtirokida “Toshkent-Termiz M39 avtomobil yo‘lini qayta qurish” loyihasini amalga oshirish chora-tadbirlari to‘g‘risidagi PQ-1433-sonli qarori 1-ilovasi 11-bandining “Jami*” ustunida “42,5” raqami “97” raqami bilan almashtirilsin.
 2. O‘zbekiston Respublikasi Prezidentining 201 1 yil 28-dekabrdagi “Saudiya Arabistoni taraqqiyot jamg‘armasi va Quvayt arab iqtisodiy taraqqiyot jamg‘armasi ishtirokida “G‘uzor-Chim-Ko‘kdala 4R87 avtomobil yo‘lini qayta qurish” loyihasini amalga oshirish chora-tadbirlari to‘g‘risida”gi PQ-1671-sonli qarorining 1-ilovasida:
 “Jami*” ustunida:
 a) 5-bandida “73” raqami raqami bilan almashtirilsin;
 b) 8-bandida “48” raqami “82” raqami bilan almashtirilsin;
 kuyidagi mazmundagi ilova bilan to‘ldirilsin:
 “*** Uzunligi 38 km bo‘lgan avtomobil yo‘llari O‘zbekiston Respublikasining o‘z mablag‘lari hisobidan qayta qurilmoqda, 35 kilometrlik avtomobil yo‘llari STJ va QAITJ mablag‘lari hisobidan qayta qurilmoqda”.